“ดาวฟิวเจอร์” บวก 200 จุด รับข่าว “เฟิร์สต์ ซิติเซนส์” ซื้อกิจการ SVB
ดาวโจนส์ฟิวเจอร์บวกต่อ 200 จุด รับข่าว "เฟิร์สต์ ซิติเซนส์" ซื้อกิจการ SVB ครอบคลุมถึงเงินฝากและเงินกู้ทั้งหมดคิดเป็นมูลค่า 1.65 หมื่นล้านดอลลาร์
ดาวโจนส์ฟิวเจอร์บวกต่อ 200 จุด รับข่าว "เฟิร์สต์ ซิติเซนส์" ซื้อกิจการ SVB ครอบคลุมถึงเงินฝากและเงินกู้ทั้งหมดคิดเป็นมูลค่า 1.65 หมื่นล้านดอลลาร์
27 มี.ค. 2566

ผู้สื่อข่าวรายงานว่า ในช่วงบ่ายวันนี้ 27 มี.ค. 66 โดย ณ เวลา 14:14 น. ตามเวลาไทย ดัชนีดาวโจนส์ฟิวเจอร์พุ่งขึ้น 203 จุด หรือ +0.63% แตะที่ระดับ 32,637 จุด
สำหรับการปรับตัวขึ้นเป็นการขานรับ บรรษัทค้ำประกันเงินฝากของรัฐบาลกลางสหรัฐ (FDIC) เปิดเผยในวันนี้ว่า บริษัท เฟิร์สต์ ซิติเซนส์ แบงก์แชร์ส ตกลงเข้าซื้อกิจการธนาคาร SVB ซึ่งครอบคลุมถึงเงินฝากและเงินกู้ทั้งหมดของ SVB คิดเป็นมูลค่า 1.65 หมื่นล้านดอลลาร์ ซึ่งลดลงจากมูลค่าเดิมที่ 7.2 หมื่นล้านดอลลาร์
ด้าน นายแฟรงค์ โฮลดิ้ง จูเนียร์ ประธานเจ้าหน้าที่บริหารของ เฟิร์สต์ ซิติเซนต์ กล่าวว่า “การทำธุรกรรมกับ FDIC ในครั้งนี้ถือเป็นหมุดหมายสำคัญที่จะสร้างความเชื่อมั่นในระบบการเงินของสหรัฐ” โดยเฟิร์สต์ ซิติเซนต์นั้น มีสินทรัพย์ประมาณ 1.09 แสนล้านดอลลาร์ และมีเงินฝากประมาณ 8.94 หมื่นล้านดอลลาร์
 